बॉलीवुड एक्टर देखी फिल्म कलंक, वरुण और आलिया की एक्टिंग के बारे में कही ये बात  
कमाल आर खान ने देखा Kalank का शो
फिल्म की जमकर की तारीफ 
वरुण और आलिया के प्रदर्शन को बताया करियर का सर्वश्रेष्ठ
बॉलीवुड की मल्टीस्टारर फिल्म 'कलंक' (Kalank) आज सिनेमाघरों में रिलीज हुई. इस फिल्म में आलिया भट्ट (Alia Bhatt), वरुण धवन (Varun Dhawan), संजय दत्त (Sanjay Dutt), सोनाक्षी सिन्हा (Sonakshi Sinha) और सिद्धार्थ रॉय कपूर (Siddharth Roy Kapoor) जैसे सितारे अपनी चमक बिखेर रहे हैं. फिल्म को जहां दर्शकों ने हाथों हाथ लिया तो वहीं समीक्षकों ने इसे काफी सराहा है. इसी कड़ी में बॉलीवुड फिल्मों को लेकर अपनी बेबाक राय रखने वाले कमाल आर खान (Kamaal R Khan) ने भी फिल्म समीक्षा की है. KRK (Kamaal R Khan) इन दिनों दुबई में हैं और वहीं उन्होंने 'कलंक' (Kalank) देखी और फिल्म की जबरदस्त तारीफ की. कमाल आर खान (Kamaal R Khan) को कलंक इतनी पसंद आई कि वह इंटरवल में ही उसकी तारीफ करने लगे. 
इंटरवल में केआरके (Kamaal R Khan) ने ट्वीट किया कि इंटरवल हो चुका है, अब तक 'कलंक' (Kalank) शानदार रही है. फिल्म निर्देशक बेस्ट है. वरुण के लुक्स कातिल और शानदार हैं और वो अपनी अब तक की सर्वश्रेष्ठ अदाकारी कर रहे हैं. आलिया हर बार की तरह शानदार और सबसे अलग हैं. फिल्म के एक एक सीन पर डायरेक्टर का नियंत्रण हैं. फिल्म की एक-एक लाइन और एक एक डायलॉग शानदार है. 
It's interval and #Kalank is a brilliant film till here. Varun @Varun_dvn is at his best and looking killer. Alia @aliaa08 is brilliant and matchless like always. Director is in full control of each and every moment. Each line and each dialogue is the very best.????
फिल्म खत्म होने के बाद कमाल आर खान (Kamaal R Khan) ने अपनी प्रतिक्रिया देते हुए लिखा कि कलंक एक शानदार फिल्म है. फिल्म का म्यूजिक बेहतरीन है. फिल्म का निर्देशक सर्वश्रेष्ठ है. आलिया, वरुण, माधुरी और आदित्य ने फिल्म में शानदार फिल्म की है. इस फिल्म में सब कुछ है, म्यूजिक, रोमांस, मनोरंजन, एक्शन और इमोशन. कमाल आर खान (Kamaal R Khan) ने फिल्म को तीन स्टार दिए हैं. 
#kalank is a brilliant film. Music is superb. Director at his best. Alia, Varun, Madhuri and Aditya have done brilliant work. This film is having everything music, romance, entertainment, action and emotions for the audience. Therefore 3* from me.
बता दें कि 'कलंक (Kalank Teaser)' की कहानी सन् 1945 की है, जब भारत अंग्रेजों के अधीन था. फिल्म प्रेम कहानी पर आधारित है. फिल्म में माधुरी दीक्षित  (Madhuri Dixit) बहार बेगम, संजय दत्त बलराज चौधरी, आलिया भट्ट रूप, सोनाक्षी सिन्हा सत्य चौधरी, वरुण धवन जफर और आदित्य रॉय कपूर देव चौधरी का किरदार निभा रहे हैं. फिल्म का सेट बहुत ही भव्य है और हालांकि टीजर में कहानी काफी उलझी हुई नजर आ रही है लेकिन करण जौहर ने फिल्म के सेट पर भरपूर पैसा लगाया है.संजय दत्त और माधुरी दीक्षित  (Madhuri Dixit) की जोड़ी को परदे पर लगभग दो दशक बाद एक साथ देखा जा सकेगा. 'कलंक (Kalank)' को अभिषेक वर्मन ने डायरेक्ट किया है और फिल्म के प्रोड्यूसर्स में करण जौहर और साजिद नाडियाडवाला हैं.